University of Oxford

De **University of Oxford** (latiensk: *Universitas Oxoniensis*) liggt in Oxford in England un is nich blaut de öllste britske Universität, man de auk de drüddöllste Universtät in Europa un tellt to de renommertesten Universitäten in’r Welt.

De Universität worde üm un bi in’n 12. Johrhunert grünnet. De Kanzler is upstund Chris Patten, de Vizekanzlerske Lousie Richardson. De Univerität ehr Motto is: *Dominus illuminatio mea* (Latiensk för.„De Herr is mien Licht“. In’n Johre 2007 studeern hier 20.014 Studenten

## Historie
### Algeme Historie

Man weet dat exakte Datum, as de Universität grünnet worde, nich. Man al in’n Johre 1095 geven Schoolmeester Lexen in’r Stadt.

Na een Striet in’n 1209 twisken den Oxfordsken Studenten un den Inwonners van Oxford floh vanwegen de Gewalt eune Gruppe van Studenten un Perfessers na Cambridge, wo düsse  läter de Cambridger University uprichten.

Siet et de Universität Cambridge gifft, präägt düsse twee Universitäten, tohaupe auk *[[Oxbridge]]* nöömt, de Wetenskop in’n Verenigden Königriek.

### Fruenslüde un Oxford

Bet 1879 was et Fruenlüden nich verlööft, an’n Colleges van Oxford to studeern. 1878 grünne man dat eerste Colleg blaut för Fruen, de Lady Margaret Hall. En Johr läter folg dat Somerville College 1879. Dor weern de Oxforder de Universität in Cambridge achteran, de al tein Johre vördem een Colleg för Fruen grünnet hadde. An’t Enn vun’t 19. Johrhunnert folgten St Hugh’s, St Anne’s un St.Hilda's. 1908 worden Fruen för de Oxford Union Society toloten.  Eerste Präsidentin van’r Oxford Union worde 1977 Benazir Bhutto, Studentin in Lady Margaret Hall. Brasenose, Hertford, Jesus, St.Catherine's un Wadham College weern de eersten Colleges för Keerls, de auk Fruen toloten deen.

De Part van’n Deerns un Fruenslüde mank den Studenten liggt vandage bi 40 %. De Part van Fruen mank den Perfessers liggt bi 19 %.

Den 28. Mai 2015 worde Perfesserske Louise Richardson as tokomen Vice-Chancellor van’r Universität nomineert. Dat nu ene Fru düsset Amt övernamm, döit as een Mielensteen in’r Historie van’r Universität gellen.

## De Colleges und Private Halls

De Universität is in *Colleges* un *Permanent Private Halls* gledert. De Colleges övernimmt wichtige Funktschonen as dat Tutoring un stellt auk Quarteer, Mensen un velet anneret proot. De Vorlesungen un Prüfungen organiseert de Universität, se doot auk de Examen uut; liekers identificeert sik de Studenten faak eher mit ehren College as mit’r Universität.
De Verscheel twisken Colleges un Permanent Private Halls is, datt Colleges en egene Administratschoon hebbt, wieldes de Permanent Private Halls van ene religiöse Organisatschoon verwaltet werrn. Faken sind de Permant Private Halls auk düht wat lüttker as Colleges.
 
De Universität het 39 Colleges un 5 Private Halls. De folgende Liste tellt se up:

:

De **Permanent Private Halls** sind:
* Blackfriars (1221)
* Campion Hall (1896)
* Regent's Park College (1810 in London gründet, 1927 na Oxford ümtrocken)
* St Stephen's House (1876)
* Wycliffe Hall (1877)

## Bibliotheken
De *Bodleian Libraries*, vördem *Oxford University Library Service* (OULS), bestaht uut mehr denn 30 Bibliotheken. Dor tellt auk de beropene *[[Bodleian Library]]* to, de vör mehr denn 400 Johren Tied as de eerste publieke Bökerieje in England grünnet worde. In ehr steht mehr denn 11 Milljonen Böker binnen un na de British Library de tweetgröttste Bibliothek van Grautbritannien.

## Bekennte Alumni
An’r University of Oxforn dee ene graute Tahl van bannig bekennten un veel beropen Persöönliketen. Allns toahupe studeern hier sess Könige, fief Staatspräsidenten un Premierministers, 46 Nobelpiesdreger un 25 britske Premierminister evenso ast sechs Hillige 86 Erzbisköppe un 18 Kardinäle.

### Schrievers un Dichters
Oscar Wilde, J. R. R. Tolkien, T. S. Eliot, Robert Graves, Aldous Huxley, Hilaire Belloc, John Galsworthy, Kingsley Amis, Martin Amis, Zlata Filipović, Harper Lee, Seamus Heaney, Joseph Heller, John Donne, Percy Bysshe Shelley, C. S. Lewis, Evelyn Waugh, John Betjeman, W. H. Auden, Algernon Swinburne, Graham Greene, Christopher Hitchens, George Gordon Byron, Salman Rushdie, Philip Pullman, Dorothy L. Sayers, Lewis Carroll

### Natuurwetenskoplers
Stephen Hawking, Richard Dawkins, Tim Berners-Lee.

### Philosophen
Wilhelm von Ockham, Adam Smith, John Locke, John Langshaw Austin, Richard Robinson, Richard Mervyn Hare, John Searle, Gilbert Ryle, Alfred Jules Ayer, Daniel von Wachter

### Theologen
John Wyclif, Edmund Campion, Cuthbert Mayne, Jean de Menasce, Hieronymus von Prag, John Wesley, John Henry Newman, John Thiessen

### Historiker
Arnold Toynbee, Edward Gibbon, Michael Paulwitz, Thomas Weber

### Politiker
Aung San Suu Kyi, Zulfikar Ali Bhutto, Benazir Bhutto, Bilawal Zardari Bhutto, Herbert Henry Asquith, William Ewart Gladstone, Thomas Morus, Tony Blair, Bill Clinton, Richard von Weizsäcker, König Abdullah von Jordanien, Clement Attlee, Margaret Thatcher, William Penn, Álvaro Uribe Vélez, David Cameron, James Purnell, Norbert Lammert, König Jigme Khesar Namgyel Wangchuck, Viktor Orbán

### Annere
* Kate Beckinsale – britske Schauspillerske
* T. E. Lawrence – Updecker, Schriever
* Rupert Murdoch – Unternehmer
* Walter Raleigh – Updecker
* Christopher Wren – Architekt
* Rowan Atkinson – britsker Komiker *(Mr. Bean)*
* Rosamund Pike – Schauspillerske
* Konstantinos A. Doxiadis (1913–1975), Architekt.
* Peter Ramsbotham, 3. Viscount Soulbury, britsker Botschafter
* Hugh Dancy – britisker Schaupiller
* Howard Marks – vörmalig Drogendealer, vandage Schriever un Cannabisaktivist
* Emma Watson – Schauspillerske

## Kük auk bi
* Oxford University Press
* Oxford University History Society

## Literatuur
* Peter Sager: Oxford und Cambridge Eine Kulturgeschichte, Schöffling, Frankfurt an’n  Main, 2004 ISBN=978-3895616716
* Fabian Pregel: Oxford, Goldfinch, Hamborg, 2007 ISBN=978-3940258045
* Carl von Siemens: Kleine Herren. Ein Deutscher in Oxford, Scherz, Frankfurt an’n Main, 2010 ISBN=978-3-502-15159-3
* F. E. Robinson's 'College Histories Series' In’n Internet Archive
* Hastings Rashdall and Robert Sangster Rait: ''New college''. Publisher F. E. Robinson & Co., London 1901
* ''THE UNIVERSITY OF OXFORD'' in: H. E. Salter and Mary D. Lobel (editors): A History of the County of Oxford: Volume 3: The University of Oxford (1954), pp. 1-38.
* ''CHANCELLORS OF THE UNIVERSITY OF OXFORD'' in: H. E. Salter and Mary D. Lobel (editors): A History of the County of Oxford: Volume 3: The University of Oxford (1954) pp. 38-39.
* Joseph Foster: *Alumni Oxonienses; the members of the University of Oxford, [later Ser.] 1715 - 1886; their parentage, birthplace, and year of birth, with a record of their degrees; being the matriculation of the University.* 4 Bänne, Parker, Oxford 1888.
** Band 1: Abbay - Dyson, 1888 
** Band 2: Eade - Kyte, 1888 
** Band 3: Labouchere - Ryves, 1888 
** Band 4: Sabin - Zouch, 1888 

## Weblenken
* University of Oxford – Offitschelle Websteed (engelsk)

## Borns